open-index/open-wikipedia-markdown huggingface dataset:
Nucerian portti

**Nucerian portti** () on antiikin aikainen kaupunginmuurin portti Pompejissa Italiassa. Sen rauniot sijaitsevat regioiden I ja II rajalla ja ovat osa Pompejin arkeologisen alueen käsittävää Unescon maailmanperintökohdetta.

Portti rakennettiin alun perin Pompejin samnilaisella kaudella 300-luvulla eaa. Sen nykyinen ulkoasu on seurausta myöhemmin tehdyistä muutoksista ja korjauksista. Portti sai nimensä siitä, että sen kautta kulki Nuceriaan johtanut tie. Portin arkeologiset kaivaukset suoritettiin noin vuonna 1803 sekä 1814 ja 1952.

Portti sijaitsi kaupungin etelälaidalla nykyisin nimellä Via di Nocera tunnetun kadun eteläpäässä. Portti muistuttaa arkkitehtonisesti Nolan ja Stabiaen portteja: siinä on tynnyriholvattu tila, jossa varsinainen portti sijaitsi, ja sen jälkeen käytävä, jonka päissä on kaksi bastionia sisäänkäynnin suojaamiseksi.

## Lähteet

## Aiheesta muualla
Sarnuksen portti

**Sarnuksen portti** () oli antiikin aikainen kaupunginmuurin portti Pompejissa Italiassa. Sen rauniot sijaitsevat regioiden II ja III rajalla ja ovat osa Pompejin arkeologisen alueen käsittävää Unescon maailmanperintökohdetta.

Portti rakennettiin todennäköisesti Pompejin samnilaisella kaudella. Se tarjosi pääsyn kaupunkiin kaakosta ja sai nimensä läheisestä Sarnus (nyk. Sarno) -joesta. Antiikin aikana porttia on saatettu kutsua myös nimellä *Porta Urbulana*. Portin koko pohjoinen sivu tuhoutui liittoutuneiden pommituksissa toisen maailmansodan aikana, ja se on ehkä pahimmin vaurioitunut kaupungin säilyneistä porteista. Portin arkeologiset kaivaukset suoritettiin vuosina 1815, 1972 ja 1976.

Portti sijaitsi Pompejin *[[decumanus maximus]]* -kadun eli nykyisen Via dell’Abbondanzan itäpäässä. Se on rakennettu suurista paikallisista kiviharkoista. Kuten muissakin Pompejin porteissa, siinä oli todennäköisesti holvikäytävä kaupunginmuurin läpi. Siihen kuului puolustuksellisia elementtejä, kuten vartiotorneja ja suljettavat portit. Portista on jäljellä on vain alin kivikerta, osia *[[opus incertum]]* -tekniikalla tehdystä holvista sekä viemärin jäänteitä.

## Lähteet

## Aiheesta muualla
Stabiaen portti

**Stabiaen portti** () on antiikin aikainen kaupunginmuurin portti Pompejissa Italiassa. Sen rauniot sijaitsevat regioiden I ja VIII rajalla ja ovat osa Pompejin arkeologisen alueen käsittävää Unescon maailmanperintökohdetta.

Stabiaen portti sai nimensä siitä, että sen kautta kulki etelään Stabiaeen johtanut tie. Portin arkeologiset kaivaukset suoritettiin vuosina 1851, 1853, 1860, 1869 ja 1874–1900.

Portti sijaitsi Pompejin etelälaidalla kaupungin *[[cardo maximus]]* -kadun eli nykyisen Via Stabianan eteläpäässä. Alkuperäisessä muodossaan se koostui yhdestä tynnyriholvatusta tilasta, jossa oli kaksiovinen portti, ja sitä seurasi käytävä, jonka päissä oli bastionit sisäänkäynnin suojaamiseksi. Portin ulkopuolella, kuten lähes kaikkien muidenkin kaupunginporttien luona, sijaitsee hautausmaa.

## Lähteet

## Aiheesta muualla
Vesuviuksen portti

**Vesuviuksen portti** (, ) oli antiikin aikainen kaupunginmuurin portti Pompejissa Italiassa. Sen rauniot sijaitsevat regioiden V ja VI rajalla ja ovat osa Pompejin arkeologisen alueen käsittävää Unescon maailmanperintökohdetta.

Portti on saanut nykyaikaisen nimensä siitä, että se sijaitsi kaupungin pohjoislaidalla eli Vesuviuksen puolella. Antiikin aikana portti tunnettiin nimellä *Porta Campana*. Portin arkeologiset kaivaukset suoritettiin vuosina 1811 ja 1905.

Porttiin liittyneestä muurista on säilynyt erityisesti sen länsisivua, joka on rakennettu Sarnuksen laakson kalkkikivestä. Sen yhteydessä sijaitsee suuri vesisäiliö (*castellum aquae*), joka on rakennettu osittain kiinni muureihin tai leikkaa niitä. Vesisäiliö rakennettiin portin ja muurien jälkeen, ja sitä rakennettaessa osa muurista purettiin. Se sai vetensä Aqua Augustasta.

Portin ulkopuolella sijaitsi Pompejin useimpien muiden porttien tavoin nekropoli eli hautausmaa. Sen tunnetuimpiin hautoihin lukeutuu ediili Gaius Vestorius Priscuksen hauta.

## Lähteet

## Aiheesta muualla
Länsiportti

**Länsiportti** () oli antiikin aikainen kaupunginmuurin portti Pompejissa Italiassa. Se oli kaupungin vähäisimpiä portteja ja sijaitsi nimensä mukaisesti kaupungin länsiosassa regioiden VI ja VII rajalla lähellä Marcus Fabius Rufuksen taloa, ja johti nykyisin nimillä Via di Nola ja Via delle Terme tunnetuille kaduille. Myöhemmin portin päälle rakennettiin talo.

## Lähteet
Napiala

**Napiala** on kylä Janakkalan kunnassa, Kanta-Hämeen maakunnassa. Kylä sijaitsee lähellä Tervakosken taajamaa.

Napialassa toimi Napialan nahkatehdas vuosina 1880–1991, jonka päärakennus valmistui 1937. Vuonna 1896 Napialaan perustettiin koulu, jonka tiloissa nykyisin toimii Napialan Wanha Koulu -koulumuseo. Vuonna 1905 perustettiin Napialan työväenyhdistys, ja seuraavana vuonna Napialan työväennäyttämö esitti ensimmäisen näytelmänsä. Napialassa sijainnut Napialan työväentalo on kuitenkin purettu, ja työväennäyttämö toimii Tervakosken Seuratalolla.

## Lähteet
Ansgar Evensen

**Ansgar Evensen** (s. 18. huhtikuuta 2000) on norjalainen sprintteihin erikoistunut maastohiihtäjä.

Evensen sijoittui Trondheimin MM-kilpailuissa 2025 vapaan hiihtotavan sprintissä seitsemänneksi.

Maastohiihdon maailmancupissa Evensen kilpaili ensimmäisen kerran kaudella 2019–2020 Drammenin vapaan sprintissä. Seuraavassa maailmancup-kilpailussaan, kauden 2022–2023 Lillehammerin vapaan sprintissä, hän selvisi loppukilpailuun, jossa sijoittui kuudenneksi. Samalla kaudella hän sijoittui Drammenin perinteisen sprintissä neljänneksi. Kaudella 2023–2024 hän saavutti ensimmäisen palkintokorokesijoituksena oltuaan Oberhofin perinteisen sprintissä toinen. Kaudella 2024–2025 hän oli toinen Les Roussesin ja Cognen perinteisen sprinteissä. Kauden muissa kilpailuissa hän sijoittui vain kerran kymmenen parhaan joukkoon ja olikin sprintticupin kokonaiskilpailussa vasta kuudestoista. Kaudella 2025–2026 hän sijoittui kolmanneksi Rukan perinteisen sprintissä ja voitti Drammenissa samalla matkalla. Sprintticupissa hän oli neljäs.

Nuorten MM-kilpailuissa Evensen voitti vapaan sprintin kultaa Oberwiesenthalissa 2020. Vuotta aikaisemmin Lahdessa hän saavutti perinteisen sprintissä hopeaa.

## Lähteet
Tšatyr-Köl

**Tšatyr-Köl** () on järvi Tienšanin vuoriston keskiosassa Kirgisian Narynin alueen At-Bašyn piirissä. Se sijaitsee 3&nbsp;520 metriä merenpinnan yläpuolella. Järven pinta-ala 170,6 neliökilometriä, keskisyvyys 12–13 metriä ja tilavuus keskimäärin 8,5 kuutiokilometriä.

Tšatyr-Köliin virtaa 21 pientä jokea Torugart- ja At-Bašyvuorilta. Niistä suurimmat ovat Kara-Suu, Kara-Tai ja Keŋ-Taš. Etelärannalla on kivennäisvesilähteitä. Kirkasvetisen ja puhtaan järven suolapitoisuus on kaksi prosenttia. Se lämpenee kesällä enimmillään kymmeneen asteeseen. Tšatyr-Köl jäätyy lokakuussa ja vapautuu jäistä huhtikuun lopussa. Sen rannoilla pesii sorsien ja hanhien kaltaisia muuttolintuja. Järven ympärillä on vuonna 1972 perustettu Tšatyr-Kölin rauhoitusalue, jonka laajuus on 1&nbsp;900 neliökilometriä. Kivennäisvettä pullotetaan myytäväksi.

## Lähteet
Kari Skants

**Kari Skants** (s. 24. lokakuuta 1964) on suomalainen jalkapalloilija. Hän oli pelipaikaltaan laitahyökkääjä. Hän pelasi seitsemän kautta pääsarjatasolla.

Skants edusti nuorena Kemin Palloseuraa ja oli nostamassa joukkuetta SM-sarjaan kaudeksi 1984. Hän edusti pääsarjatasolla Kemin Palloseuraa kausina 1984–1985, Turun Palloseuraa kausina 1986–1989 ja Oulun Työväen Palloilijoita kaudella 1990. Tämän jälkeen hän jatkoi pelaauraansa alemmilla sarjatasoilla. Hän pelasi kaikkiaan 138 pääsarjaottelua, joissa hän teki 19 maalia.

Skants pelasi kaksi nuorten ja 11 poikien maaottelua.

## Lähteet
Herculaneumin portti

**Herculaneumin portti** () oli antiikin aikainen kaupunginmuurin portti Pompejissa Italiassa. Sen rauniot sijaitsevat regiossa VI ja ovat osa Pompejin arkeologisen alueen käsittävää Unescon maailmanperintökohdetta.

Portti rakennettiin sen jälkeen, kun roomalaiset valtasivat Pompejin vuonna 89 eaa. Se sai nimensä siitä, että sen kautta kulki Herculaneumiin johtanut tie. Portissa ei ole puolustusrakenteita, koska tuohon aikaan kaupunginmuurit olivat jo menettäneet sotilaallisen merkityksensä. Portin arkeologiset kaivaukset suoritettiin vuonna 1763.

Portti sijaitsi kaupungin luoteiskulmassa nimellä Via Consolare tunnetun kadun päässä. Portissa oli kolme holvikaarta, joista sivuilla olevat olivat pienempiä. Keskimmäinen kaari on sortunut. Suuri tuffikivestä rakennettu portaikko mahdollisti pääsyn muurin harjakäytävälle.

## Lähteet

## Aiheesta muualla
Skeleton talviolympialaisissa 2026 – sekajoukkuekilpailu

Skeletonin sekajoukkuekilpailu talviolympialaisissa 2026 järjestettiin Cortinan kelkkailukeskuksessa, Cortina d’Ampezzossa, Italiassa 15. helmikuuta 2026. Kyseessä oli ensimmäinen kerta, kun olympialaisten ohjelmassa oli mukana sekajoukkuekilpailu.

Olympiakultaa voitti Ison-Britannian joukkueen laskijat Tabitha Stoecker ja Matt Weston. Hopealle sijoittuivat Saksan joukkueen laskijat Susanne Kreher ja Axel Jungk ja pronssille niin ikään saksalaiset Jacqueline Pfeifer ja Christopher Grotheer.

## Tulokset

## Lähteet

## Aiheesta muualla

*Skeletonin sekajoukkuekilpailu talviolympialaisten 2026 verkkosivuilla
Agosta (Q178)

**Agosta** (runkonumero Q178) oli Ranskan merivoimien Redoutable-luokan sukellusvene toisessa maailmansodassa.

## Valmistus
Alus tilattiin Cherbourgin laivastontelakalta, missä köli laskettiin 2. helmikuuta 1931. Alus laskettiin vesille 30. maaliskuuta 1934 ja otettiin palvelukseen 1. helmikuuta 1937.

## Palvelus
Ennen Saksan 5. panssaridivisioonan Brestin valtausta aluksen miehistö upotti 15. marraskuuta 1942 korjattavana  olleen aluksensa estääkseen sen joutumisen sotasaaliiksi.

## Lähteet
*
*
*

### Viitteet
Bévéziers (Q179)

**Bévéziers** (runkonumero Q179) oli Ranskan merivoimien Redoutable-luokan sukellusvene toisessa maailmansodassa.

## Valmistus
Alus tilattiin Cherbourgin laivastontelakalta, missä köli laskettiin 4. tammikuuta 1932. Alus laskettiin vesille 14. lokakuuta 1935 ja otettiin palvelukseen 4. kesäkuuta 1937.

## Palvelus
Alus oli 5. toukokuuta 1942 ankkurissa Diego Suarezissa Currier Bayssä, kun Britannia aloitti maihinnousun Madagaskarille, operaatio Irocladin. Ranskan laivaston ankkuripaikalla olleet alukset joutuivat lentotukialuksilta *HMS Indomitablelta* ja *HMS Illustriousilta* lähteineiden lentokoneiden maaliksi. Sukellusveneeseen osunut pommi upotti sen. Huhtikuussa 1943 liittoutuneet nostivat hylyn, mutta tutkimuksen jälkeen se todettiin korjauskelvottomaksi ja romutettiin. Alus poistettiin laivastoluettelosta 26. joulukuuta 1946.

## Lähteet
*
*
*

### Viitteet
Kara-Kulža

**Kara-Kulža** () on Karadarjan alkujoki Ošin alueen Kara-Kulžan piirissä Kirgisiassa. Sen pituus on 104 kilometriä, valuma-alueen laajuus 1&nbsp;200 neliökilometriä ja keskimääräinen virtaus 21,3 kuutiometriä sekunnissa.

Kara-Kulža saa alkunsa Fergana- ja Ütš-Seiitvuorten yhtymäkohdasta. Se virtaa Fergana- ja Tasyrak-Saivuorten välissä ja muodostaa Tarin kanssa Karadarjajoen. Suurimmat sivujoet ovat oikeanpuoleiset Šooruk-Žylga, Ütš-Seiit, Surtaš, Tokson-Kempir ja Kök-Žaŋgak sekä vasemmanpuoleiset Katšurköl, Kaška-Suu, Taldy-Suu ja Beš-Moinok. Joen nimi liittyy sen väriin, sillä se tuo mukanaan paljon maa-ainesta. Sen varrella sijaitsee Kara-Kulžan piirikeskus.

## Lähteet
Sidi Ferruch (Q181)

**Sidi Ferruch** (runkonumero Q181) oli Ranskan merivoimien Redoutable-luokan sukellusvene toisessa maailmansodassa.

## Valmistus
Alus tilattiin Cherbourgin laivastontelakalta, missä köli laskettiin 30. tammikuuta 1932. Alus laskettiin vesille 9. heinäkuuta 1937 ja otettiin palvelukseen 1. tammikuuta 1939.

## Palvelus
Yhdysvaltain laivaston saattuetukialus *USS Sawanneen* lentokoneet upottivat 11. marraskuuta 1942 sukellusveneen Fedalan ankkuripaikalle, kun liittoutuneet nousivat maihin Pohjois-Afrikassa.

## Lähteet
*
*
*

### Viitteet
Harry Zilliacus

**Harry Berendt Johan Zilliacus** (5. huhtikuuta 1916 Helsinki – 9. tammikuuta 2003 Kauniainen) oli suomalainen lääkäri ja synnytys- ja naistentautiopin apulaisprofessori.

Harry Zilliacuksen vanhemmat olivat diplomi-insinööri Harry Victor Zilliacus ja Martha Norrmén ja puoliso vuodesta 1939 Doris Alice Schauman, eversti ja toimitusjohtaja Eric Schaumanin tytär. Zilliacus tuli ylioppilaaksi Nya svenska läroverket i Helsingfors -oppilaitoksesta 1934 ja valmistui Helsingin yliopistosta lääketieteen lisensiaatiksi 1942. Lääketieteen ja kirurgian tohtoriksi hän väitteli siellä 1946. 

Zilliacus oli Helsingin yleisen sairaalan apulaislääkäri 1945–1949, Oy Strömberg Ab:n tehtaanlääkäri 1945–1948 ja laivalääkäri 1947–1948. Helsingin yleisen sairaalan ja HYKS:in synnytys- ja naistentautien apulaisylilääkäri hän oli 1953–1963 ja erikoislääkäri 1963–1967. Helsingin yliopiston synnytys- ja naistentautiopin dosentti Zilliacus oli 1950–1967 ja apulaisprofessori 1966–1979. Zilliacuksella oli myös asiantuntija- ja lutootamustehtäviä ja hän oli *Finlands Röda Kors* -lehden päätoimittaja vuodesta 1950. Hän sai professorin arvonimen 1967.

## Lähteet
Vasaplatsenin raitiovaunuonnettomuus

**Vasaplatsenin raitiovaunuonnettomuus** tapahtui Göteborgin keskustassa 12. maaliskuuta 1992. Paikallisen sähkökatkon vuoksi raitiovaunuliikenne oli pysähtynyt Sahlgrenin sairaalan kohdalle, ja jumiin jääneet vaunut päätettiin peruuttaa alamäkeä Vasaplatsenille. Viimeisen hätäjarru petti, minkä seurauksena vaunu lähti hallitsemattomaan syöksyyn, suistui kiskoilta ja törmäsi autoihin sekä kadulla olleisiin ihmisiin, kunnes pysähtyi lopulta talon seinään. Kolmetoista ihmistä sai surmansa ja lähes kolmekymmentä loukkaantui.
## Lähteet
Netox

**Netox** on Oulussa vuonna 2004 perustettu kyberturvaa ja IT-palveluita yhdistävä kasvuyritys. Sen toimistot sijaitsevat Oulussa sekä Helsingissä ja henkilöstöä sillä on 150. Liikevaihto vuonna 2024 on ollut 30,7 miljoonaa euroa. Yrityksen toimitusjohtaja on Mikko Luhtaniemi. 

Yritys kertoo rakentavansa palvelut aina asiakkaan tarpeet edellä, tarjoten kyberturvaa, Microsoftin ja pilvipalveluiden asiantuntemusta sekä IT-kumppania yrityksille. Sen palvelulupaus on Netox 24/7, eli vuorokauden ympäri, seitsemänä päivänä viikossa toimiva palvelu. Netox kertoo olevansa Microsoftin Vuoden kumppani 2025 Security First -kategoriassa. Yritys keskittyy muutenkin Microsoft-kumppanuuteen.

Netox kertoo sivuillaan toimivansa monilla eri toimialoilla, ja omaavansa vahvan kokemuksen huoltovarmuuskriittisistä toimialoista. Yritys kertoo toimivansa muun muassa energian, vesihuollon, liikenteen, logistiikan, puolustuksen ja turvallisuuden, hallinnon ja rahoituksen aloilla.
## Lähteet

## Aiheesta muualla
* https://www.linkedin.com/company/netox
Wanda Rothgardt

**Wanda Rothgardt** (12. maaliskuuta 1905 Tukholma – 16. kesäkuuta 1950) oli ruotsalainen näyttelijä. Hän oli näyttelijä Bror Gustaf Rothgardtin ja laulaja Edla Rothgardt-Hambergin tytär ja teki debyyttinsä Tukholman Svenska Teaternissa jo teini-ikäisenä. Sitä ennen hän oli näytellyt lapsena elokuvissa. Rothgardt ei onnistunut saamaan paikkaa Kuninkaallisen draamateatterin oppilaskoulusta, mutta vuonna 1923 hän pääsi Helsingborgin kaupunginteatteriin, missä hän sai heti merkittäviä rooleja. Vuonna 1926 hän siirtyi Göteborgin kaupunginteatterin edeltäjään Lorensbergin teatteriin. Piipahdettuaan lyhyesti Tukholmassa hän palasi vuonna 1936 Göteborgin kaupunginteatteriin, missä hän näytteli kuolemaansa asti.
## Lähteet

## Aiheesta muualla
Sfax (Q182)

**Sfax** (runkonumero Q182) oli Ranskan merivoimien Redoutable-luokan sukellusvene toisessa maailmansodassa.

## Valmistus
Alus tilattiin Saint-Nazairesta Ateliers et Chantiers de la Loirelta, missä köli laskettiin 28. heinäkuuta 1931. Alus laskettiin vesille 6. joulukuuta 1934 ja otettiin palvelukseen 7. syyskuuta 1936.

## Palvelus
Alus suojasi *[[Casabianca (Q183)|Casabiancan]]*, *[[HMS Revenge (06)|HMS Revengen]]*, *[[HMS Hyperion (H97)|HMS Hyperionin]]*, *[[HMS Cygnet|HMCS St. Laurentin]]* ja *[[HMCS Skeena]]n* kanssa Halifaxista 2. joulukuuta 1939 lähtenyttä saattuetta HX11. Kanadan laivaston alukset erkanivat saattueesta 5. joulukuuta ja *Hyperion* 6. joulukuuta palataten Halifaxiin. Alus jatkoi 17. joulukuuta *Casabiancan* ja rahtialus *Scottish Maidenin* sekä Ranskasta saapuneen *Commandant Rivièren* kanssa Dongesiin, jonne ne saapuivat 19. joulukuuta.

Aluksen miehistö laukaisi 22. huhtikuuta 1940 Egersundista länsikoilliseen kaksi torpedoa tuloksetta kohti saksalaista rahtilaivaa *Palimea*.

Kriegsmarinen sukellusvene *U-37* upotti 19. joulukuuta 1940 Marokon rannikolla aluksen, jolloin sai surmansa aluksen päällikkö Marcel Julien Marie Groix ja 64 miehistönjäsentä. Aluksen tuhosta pelastui vain neljä miestä.

## Lähteet
*
*
*

### Viitteet
Sixten Sason

**Sixten Sason** (oik. **Karl-Erik Sixten Andersson**; 12. maaliskuuta 1912 Skövde – 1. huhtikuuta 1967 Tukholma) oli ruotsalainen teollinen muotoilija. Hänet tunnetaan erityisesti varhaisten Saabin automallien muotoilijana.

Sason haki nuorena Ruotsin kuninkaalliseen taideakatemiaan, mutta ei tullut valituksi. Sen sijaan hän luki insinööriksi kirjekurssilla ja tienasi elantonsa sanomalehtipiirtäjänä. Vähitellen hän sai töitä teollisen suunnittelun alalla ja oli mukana muotoilemassa Husqvarnan moottoripyöriä. Vuonna 1931 Sason muutti Tukholmaan, missä hän alkoi hahmotella uudenlaista autoa. Suorittaessaan sotilaspalvelusta mekaanikkona ilmavoimissa hän joutui onnettomuuteen, jonka vuoksi hän vietti vuosina 1934–1939 paljon aikaa sairaalassa tulehdusten, leikkausten ja komplikaatioiden toistuessa. Sairaala-aikaa hän kuvasi myöhemmin elämänsä parhaaksi, koska hänellä oli siellä hyvin aikaa kehitellä ideoitaan eikä ruokaan ja asumiseen mennyt rahaa.

Toisen maailmansodan alussa Sasonista tuli linköpingiläisen Saab-lentokonetehtaan piirtäjäosaston päällikkö. Tehtaalla arvostettiin etenkin hänen taitavia poikkileikkauksiaan. Kun sota läheni loppuaan, alettiin miettiä rauhan oloihin sopivia tuotteita. Sasonin tehtäväksi tuli suunnitella etuvetoinen henkilöauto, jossa olisi itsekantava kori ja hyvä aerodynamiikka. Saab 92 -mallin prototyyppi saavutti tuulitunnelitesteissä erinomaiset tulokset ja eteni tuotantoon. Myöhemmissä malleissa Sason keskittyi erityisesti parantamaan kuljettajan viihtyvyyttä muun muassa lisäämällä tavaroiden säilytystiloja ja tuhkakuppeja. Viimeinen hänen suunnittelemansa malli oli vuonna 1967 markkinoille tullut Saab 99.

Saabien ohella tunnetuimpia Sasonin suunnittelutöitä olivat Electroluxin kodinkoneet, Hasselbladin kamerat ja lukuisat Husqvarnan tuotteet moottoripyöristä ompelukoneisiin.

## Töitä

Ursaab.jpg|Saab 92 (1946)
Hasselblad 1600F.jpg|Hasselblad 1600 F (1948)
Husqvarna Silverpilen.jpg|Husqvarna Silverpilen (1955)
Saab 99 TEKI0014254.jpg|Saab 99 (1967)


## Lähteet

## Aiheesta muualla
Mount Pleasantin metroasema

**Mount Pleasant** on avaamaton asema Singaporen Mass Rapid Transit -metrojärjestelmän Thomson–East Coast Linella (TEL) Novenassa, Singaporessa. Asema julkistettiin elokuussa 2012 osana Thomson Linea (TSL), ja se rakennettiin osana  vaihetta 3 (TEL3) TSL:n ja Eastern Region Linen (ERL) yhdistyttyä. Alun perin asema oli tarkoitus avata yhdessä muiden  kolmannen vaiheen asemien kanssa marraskuussa 2022, mutta marraskuussa 2021 ilmoitettiin, että asema avataan vasta, kun sitä ympäröivä asuinalue on saatu valmiiksi. Vaikka asema on valmis, junat ohittavat sen siihen asti ja jatkavat matkaansa kohti Caldecottia tai Stevensiä.

## Lähteet
Saulce-sur-Rhône

**Saulce-sur-Rhône** () on kunta Ranskassa Drômen departementissa Auvergne-Rhône-Alpesin alueella. Se sijaitsee Rhônejoen varrella, noin 60 kilometriä Nyonsin kaupungista luoteeseen.

Kunta sijaitsee Pariisin ja Nizzan välisen vilkkaan Route Nationale 7 -moottoritien varrella, 18 kilometriä alueen suurkaupungista Montélimarista pohjoiseen. Tiellä on ollut merkittävä rooli kylän taloudellisessa kehityksessä, sillä moottoritien liittymän myötä sinne on rakennettu lukuisia hotelleja ja ravintoloita. 1800-luvulla Saulce-sur-Rhônen kylässä oli silkkitehdas, joka työllisti jopa 300 ihmistä. Tehdas suljettiin 1900-luvun lopulla. Tämän kukoistusajan jäljiltä voi kaupungin keskustassa nähdä linnoja ja historiallisia taloja.

## Lähteet

## Aiheesta muualla
Rasmus Nyerup

**Rasmus Nyerup** (12. maaliskuuta 1759 Ørsted – 28. kesäkuuta 1829 Kööpenhamina) oli tanskalainen kirjastonhoitaja ja kirjallisuushistorioitsija. Hän toimi kirjallisuushistorian professorina Kööpenhaminan yliopistossa vuodesta 1796 ja johti yliopiston kirjastoa vuodesta 1803.

Nyerup kirjoitti muun muassa kuusiosaisen tanskalaisen kirjallisuuden historiateoksen Knud Lyne Rahbekin kanssa ja oli Friederich Münterin ohella mukana perustamassa kuninkaallista muinaismuistokomissiota (Den Kongelige Kommission til Oldsagers Opbevaring), jonka kokoelma loi pohjan Tanskan kansallismuseolle.

## Julkaisuja
* *Almindeligt Litteraturlexikon for Danmark, Norge og Island* (1820)

## Lähteet

## Aiheesta muualla
Savasse

**Savasse** () on kunta Ranskassa Drômen departementissa Auvergne-Rhône-Alpesin alueella. Se sijaitsee Rhônejoen varrella, noin seitsemän kilometriä Montélimarin kaupungista pohjoiseen.

Savasse oli keskiajalla kukkulalle rakennettu vallien ympäröivä kaupunki, joka kuului dauphinille, kuninkaan pojalle. Kaupungissa oli linna sekä linnoitettu torni. 1400-luvulla vanhan kylän laidalle rakennettiin goottilainen Notre-Dame de la Blanchen kirkko, jonka kellotorni on huomattavan kokoinen. Vanha kukkulakylä autioitui vähitellen 1800-luvun lopun ja 1900-luvun puolivälin välisenä aikana, jolloin kyläläiset muuttivat tasaisemmalle maalle kukkulan juurelle. Nykyään vanhat kukkulalla olevat talot ovat restauroituja ja asuttuja.

## Lähteet

## Aiheesta muualla
Gustaf Kurck

**Gustaf Kurck** (10. lokakuuta 1624 – 12. maaliskuuta 1689) oli ruotsalainen upseeri, vapaaherra ja valtaneuvos. Hän osallistui kolmikymmenvuotiseen sotaan ja sai everstin arvon vuonna 1651. Vuonna 1658 Kurck nimitettiin Itä-Götanmaan läänin maaherraksi ja 1664 hänestä tuli valtaneuvoston jäsen. Valtaneuvostossa hän kuului veljensä Knut Kurckin kanssa Magnus Gabriel De la Gardien vastaiseen ryhmittymään. Hänen onnistui virassaan kerätä huomattava henkilökohtainen omaisuus, mutta yksinvaltiaaksi nousseen Kaarle XI:n järjestämillä etsikkö- ja oikaisukäräjillä 1680-luvun alussa hänet tuomittiin maksamaan suuret korvaukset sekä erotettiin valtaneuvostosta.

Kurck varttui Turussa, missä hänen isänsä Jöns Kurck toimi hovioikeuden presidenttinä.
## Lähteet

## Aiheesta muualla
Rochefort-en-Valdaine

**Rochefort-en-Valdaine** () on kunta Ranskassa Drômen departementissa Auvergne-Rhône-Alpesin alueella. Se sijaitsee noin 36 kilometriä Nyonsin kaupungista luoteeseen.

Kunnan nähtävyys on 1100-luvulla kallionharjanteelle rakennettu kivilinna Château de Rochefort-en-Valdaine. Aiemmin linnan paikalla oli 900-luvun lopulla rakennettu savilinna. Linnan torni on rakennettu 1200-luvulla ja linnaa ympäröi 1300-luvulla uudelleenrakennettu muuri. Linna on suurelta osin raunioitunut, mutta paikallisen yhdistyksen ansiosta on entisöity linnan torni ja kappeli, jotka ovat avoinna vierailijoille. Linnan juurella ollut vanha kylä hylättiin vuonna 1907. Koko linna kappeleineen on listattu historialliseksi muistomerkiksi.

## Lähteet

## Aiheesta muualla
Casabianca (Q183)

**Casabianca** (runkonumero Q183) oli Ranskan merivoimien Redoutable-luokan sukellusvene toisessa maailmansodassa.

## Valmistus
Alus tilattiin Saint-Nazairesta Ateliers et Chantiers de la Loirelta, missä köli laskettiin 28. heinäkuuta 1931. Alus laskettiin vesille 2. helmikuuta 1935 ja otettiin palvelukseen 1. tammikuuta 1937.

## Palvelus
Alus suojasi *[[Sfax (Q182)|Sfaxin]]*, *[[HMS Revenge (06)|HMS Revengen]]*, *[[HMS Hyperion (H97)|HMS Hyperionin]]*, *[[HMS Cygnet|HMCS St. Laurentin]]* ja *[[HMCS Skeena]]n* kanssa Halifaxista 2. joulukuuta 1939 lähtenyttä saattuetta HX11. Kanadan laivaston alukset erkanivat saattueesta 5. joulukuuta ja *Hyperion* 6. joulukuuta palataten Halifaxiin. Alus jatkoi 17. joulukuuta *Casabiancan* ja rahtialus *Scottish Maidenin* sekä Ranskasta saapuneen *Commandant Rivièren* kanssa Dongesiin, jonne ne saapuivat 19. joulukuuta.

Saksan vallatessa Toulonin 27. marraskuuta 1942 alus pakeni Algeriin, missä se liittyi Vapaan Ranskan laivastoon.

Alus oli modernisoitavana Philadelphian laivastontelakalla, mistä vapauduttuaan se lähti 28. helmikuuta 1945 New Londoniin Connecticutiin. Alus saapui 1. maaliskuuta New Londoniin, mistä se jatkoi 16. maaliskuuta Hortaan Azoreille. Alus lähti 26. maaliskuuta Hortasta Casablancaan, jonne se saapui 30. maaliskuuta.

Alus poistettiin laivastoluettelosta 12. helmikuuta 1952.

## Lähteet
*
*
*

### Viitteet
Jari Råman

**Jari Råman** (s. 1975 Haapavesi) on suomalainen juristi, joka on vuoden 2026 alusta toiminut eduskunnan oikeusasiamiehenä. Hän on koulutukseltaan oikeustieteen tohtori Lapin yliopistosta.

Råman on työskennellyt aikaisemmin muun muassa eduskunnan oikeusasiamiehen kanslian kansliapäällikkönä, apulaistietosuojavaltuutettuna, tiedonhallintapäällikkönä poliisin ylijohdossa sekä Lapin yliopistossa erilaisissa tutkimus- ja opetustehtävissä.

## Lähteet
Vanha herraskartano

**Vanha herraskartano** (ruots. *Den gamla herrgården*) on Helene Schjerfbeckin vuonna 1901 maalaama öljyväriteos. Turun taidemuseon kokoelmiin kuuluva maalaus on kooltaan 47 × 34,5 cm, ja sen aiheena on Siuntiossa sijaitseva historiallinen Sjundbyn linna.

## Historia
Sjundbyn linna oli Schjerfbeckille rakas paikka, hänen mummolansa ja toinen kotinsa lapsuus- ja nuoruusvuosina. Tämä 1500-luvulla valmistunut kartanolinna sijaitsee Siuntionjoen varrella, Vikträskin ja Tjusträskin järvien välissä. Rakennus alkoi esiintyä Schjerfbeckin taiteessa jo varhain; ensimmäiset piirustukset aiheesta syntyivät vuonna 1875 taiteilijan ollessa vasta varhaisteini.

Sjundby oli Schjerfbeckin isoäidin, Sofia Printzin, koti, ja linnaa hallitsi 1700-luvun alusta 1800-luvun lopulle saakka taiteilijan sukulaisiin kuulunut Adlercreutz-suku. Schjerfbeckin täti Selma oli naimisissa kartanonherra Thomas Adlercreutzin kanssa, ja suvun viimeinen linnanherra Henrik Tomas Adlercreutz oli Helenen kummisetä. Läheiset välit paikkaan säilyivät myös myöhemmin, sillä linnan perijätär Selma Adlercreutz oli taiteilijan lempiserkku.

## Maalauksia Sjundbystä

Schjerfbeck maalasi Sjundbyn linnasta useita muunnelmia, joista *Vanha herraskartano* on tunnetuin. Muita merkittäviä Siuntiossa syntyneitä öljyvärimaalauksia ovat:

* *Vene lummelammessa* (1883)
* *Puistonpenkki* (1883), joka kuvaa linnan puistikkoa
* *Kaarina Maununtyttären makuukamari* (1890), öljymaalaus puulle
* *Sjundbyn kartano* (1927), öljy kankaalle

Taiteilijan varhaisimmissa luonnoslehtiöissä vuosilta 1872–1880 on säilynyt useita lyijykynäpiirroksia, jotka tallentavat elämää Sjundbyssa. Näissä luonnoksissa vilahtelevat muun muassa isoäidin ja kummisetä Henrik Adlercreutzin hahmot, mikä kertoo linnan toimineen taiteilijalle jatkuvana inspiraation ja havainnoinnin lähteenä.

## Lähteet
Aviation Parkin metroasema

**Aviation Park** on rakenteilla oleva asema Singaporen Mass Rapid Transit -metrojärjestelmän Cross Island Linella (CRL), joka on tarkoitus avata vuonna 2030. Asema sijaitsee Changi Coast Roadin ja Aviation Park Roadin vieressä, ja palvelee Singaporen Airport Logistics Parkia, FedEx – TNT Ship Centeriä, Changi Exhibition Centreä, Changi Ferry Terminalia ja Changi Beach Parkia. Asemasta tulee avautuessaan linjan väliaikainen pääteasema 2030-luvun puoliväliin asti, jolloin linjaa laajennetaan Changin lentoaseman terminaaliin 5. 

## Historia
25. tammikuuta 2019 Land Transport Authority (LTA) ilmoitti, että Aviation Parkin asema rakennetaan osana Cross Island Linea. Asema rakennetaan osana ensimmäistä vaihetta (CRL1), johon kuuluu 12 asemaa Aviation Parkin ja Bright Hillin välillä. Sen odotettiin valmistuvan vuonna 2029. Kuitenkin COVID-19-pandemian vuoksi rakennustöihin asetetut rajoitukset johtivat viivästyksiin ja CRL1:n valmistumispäivää siirrettiin vuoteen 2030.

## Lähteet
James Dashner

**James Dashner** (s. 26. marraskuuta 1972 Austell, Georgia) on yhdysvaltalainen kirjailija. Hän on kirjoittanut muun muassa nuortenkirjasarjat *The Jimmy Fincher Saga*, *13th Reality* ja *[[Maze Runner]]*. *Maze Runner* on sovitettu kolmeksi elokuvaksi: *[[Labyrintti (vuoden 2014 elokuva)|Labyrintti]]*, *[[Labyrintti – Aavikkokokeet]]* ja *[[Labyrintti – Tappava lääke]]*.

Yhdysvaltalaiskustantamo Penguin Random House päätti yhteistyön Dashnerin kanssa vuonna 2018, kun häntä syytettiin verkossa seksuaalisesta häirinnästä. Dashner vastasi syytöksiin tiedotteella, jossa pyysi anteeksi toimintaansa.

## Teoksia
### Maze Runner
* 
* 
* 

## Lähteet

## Aiheesta muualla
Dimetyylihydantoiini

**Dimetyylihydantoiini** (C5H8N2O2) on hydantoiinijohdannaisiin kuuluva heterosyklinen orgaaninen yhdiste. Yhdistettä käytetään lähtöaineena valmistettaessa esimerkiksi polymeerejä, desinfiontiaineita ja orgaanisen kemian synteeseissä käytettäviä reagensseja.

## Ominaisuudet, valmistus ja käyttö
Huoneenlämpötilassa dimetyylihydantoiini on valkoista kiteistä ainetta. Yhdiste liukenee erittäin hyvin veteen ja liukenee lisäksi useimpiin orgaanisiin liuottimiin, muun muassa etanoliin, dietyylieetteriin, asetoniin ja kloroformiin.

Dimetyylihydantoiinia valmistetaan asetonin ja vetysyanidin tai asetonisyanohydriinin ja ammoniumvetykarbonaatin tai ammoniumkarbonaatin välisellä Bucherer–Bergs-reaktiolla. Toinen tapa on asetonin urean ja ammoniumkarbonaatin reaktio.

Dimetyylihydantoiinin bromattuja tai kloorattuja johdannaisia käytetään bakteerien ja levien kasvua estävinä aineina ja reagensseina orgaanisen kemian synteeseissä. Yhdisteestä valmistetaan myös lääkeaineita, kuten nilutamidia. Dimetyylihydantoiinin ja formaldehydin polymeerejä käytetään liimoina ja täyteaineina.

## Lähteet
Laine publishing

**Laine Publishing** on suomalainen kustantamo, joka julkaisee neulontaan, käsitöihin, ruokaan ja elämäntapaan liittyviä kirjoja ja aikakauslehtiä. Yhtiö tunnetaan erityisesti kansainvälisestä neule- ja lifestyle-lehdestä *Laine*.

## Historia
Laine Publishing perustettiin Tampereella vuonna 2016. Sen perustivat Jonna Helin ja Sini Kramer. Yrityksen ensimmäinen julkaisu oli neule- ja lifestyle-lehti *Laine*, joka yhdistää neuleohjeita, artikkeleita käsityökulttuurista sekä valokuvausta.

Myöhemmin kustantamo on laajentanut toimintaansa julkaisemalla neulontaan liittyviä kirjoja kansainvälisiltä suunnittelijoilta.

## Julkaisut
### Laine-lehti
*Laine* on vuonna 2016 perustettu kansainvälinen neule- ja lifestyle-lehti. Jokainen numero sisältää neuleohjeita, artikkeleita käsityökulttuurista, haastatteluja sekä valokuvia.

### Kirjat
Laine Publishing julkaisee myös neulontaan ja käsitöihin liittyviä kirjoja. Tunnettu julkaisusarja on *52 Weeks*, johon kuuluvat esimerkiksi *52 Weeks of Socks* ja *52 Weeks of Sweaters*.

## Lähteet

## Aiheesta muualla
* Yrityksen verkkosivut
VSME

**VSME** (*Voluntary Sustainability Reporting Standard for non-listed Micro, Small and Medium-sized Enterprises*) on vapaaehtoinen kestävyysraportointistandardi, jonka EFRAG (European Financial Reporting Advisory Group) kehitti Euroopan komission toimeksiannosta pieniä ja keskisuuria yrityksiä varten. Standardi julkaistiin joulukuussa 2024, ja Euroopan komissio hyväksyi sen virallisena suosituksena heinäkuussa 2025.

## Tausta

VSME-standardi syntyi tarpeesta tarjota pk-yrityksille yksinkertainen ja yhtenäinen tapa vastata kasvaviin kestävyysraportointivaatimuksiin. Vaikka CSRD-direktiivi (Corporate Sustainability Reporting Directive) koskee pääasiassa suuria yrityksiä, pk-yritykset kohtaavat yhä enemmän paineita raportoida ESG-tiedoistaan toimitusketjukumppaneiden, pankkien ja sijoittajien toimesta.

VSME on osa Euroopan komission vuoden 2023 pk-yrityshelpotusohjelmaa (SME Relief Package), jonka toimenpide 14 velvoitti EFRAGin kehittämään yksinkertaisen ja standardoidun ESG-raportointikehyksen pk-yrityksille. Euroopassa on yli 24 miljoonaa pk-yritystä, jotka voivat hyödyntää standardia.

## Rakenne

VSME-standardi koostuu kahdesta moduulista:

### Perusmoduuli (Basic Module)

Perusmoduuli on tarkoitettu kaikille pk-yrityksille ja erityisesti mikroyrityksille (alle 10 työntekijää). Se sisältää 11 tietopistettä, jotka kattavat keskeisimmät kestävyysindikaattorit, kuten:
* Kasvihuonekaasupäästöt (Scope 1 ja Scope 2) GHG Protocol -protokollan mukaisesti
* Ympäristöön liittyvät mittarit
* Oman henkilöstön tiedot
* Korruption vastaiset toimet

### Kattava moduuli (Comprehensive Module)

Kattava moduuli rakentuu perusmoduulin päälle ja sisältää 9 lisätietopistettä, joita pankit, sijoittajat ja toimitusketjukumppanit usein pyytävät. Se kattaa muun muassa:
* ESG-käytäntöjen ja tulevaisuuden aloitteiden kuvauksen
* Kasvihuonekaasujen vähennystavoitteet ja siirtymäsuunnitelmat
* Vakavat ihmisoikeusloukkaukset arvoketjussa

VSME ei edellytä olennaisuusarviointia (materiality assessment), mikä tekee siitä huomattavasti CSRD-raportointia kevyemmän.

## Digitaalinen toteutus

EFRAG julkaisi toukokuussa 2025 VSME-standardia tukevan digitaalisen mallineen (Digital Template) sekä XBRL-taksonomian, jotka mahdollistavat koneluettavan kestävyysraportoinnin. Työkalu on saatavilla ilmaiseksi EFRAG:in verkkosivustolta.

## Suhde muihin standardeihin

## EU:n Omnibus-uudistus

Helmikuussa 2025 Euroopan komissio julkaisi Omnibus I -yksinkertaistamispaketin, joka ehdotti CSRD:n piirissä olevien yritysten määrän supistamista yli 1 000 henkilön yrityksiin. Alle 1 000 henkilön yrityksille komissio ehdotti vapaaehtoista raportointistandardia, jonka pohjana käytetään VSME-standardia.

## Katso myös
*Kestävä kehitys

## Lähteet

## Aiheesta muualla

* EFRAG – VSME-standardi
* Euroopan komission tiedote VSME-suosituksesta
Elizabeth Taylor (kappale)

**Elizabeth Taylor** on yhdysvaltalaisen laulaja-lauluntekijä Taylor Swiftin kappale hänen kahdennellatoista albumilta *[[The Life of a Showgirl]]* (2025). Sen on kirjoittanut ja tuottanut Swift, Max Martin ja Shellback. Kappale on saanut nimensä ja inspiraationsa näyttelijä Elizabeth Taylorilta. 

*The Life of a Showgirl* julkaisun jälkeen ”Elizabeth Taylor” nousi Yhdysvaltain Billboard Hot 100 -listan ja Billboard Global 200 -listan kolmannelle sijalle. Kappale lähetettiin Yhdysvaltain radiokanaville albumin kolmantena singlenä 9. maaliskuuta 2026. 

## Taustaa ja julkaisu
Swift julkisti albumin *New Heights* -podcastissa 13. elokuuta 2025, jota pitää hänen kumppaninsa Travis Kelce sekä hänen veljensä Jason. ”Elizabeth Taylor” julkistettiin albumin toiseksi kappaleeksi. 

Albumi julkaistiin 3. lokakuuta 2025 Republic Recordsin kautta. Siltä julkaistiin ensimmäinen single ”The Fate of Ophelia” ja toinen single ”Opalite”, jotka molemmat nousivat sekä Yhdysvalloissa Hot 100 -listan sekä Britannian singlelistan kärkeen. Marraskuussa 2025 uutisoitiin, että ”Elizabeth Taylor” tai ”Opalite” voisi olla albumin tulevia singlejä. Maaliskuussa 2026 ”Elizabeth Taylorista” tuli albumin kolmas single, sillä se lähetettiin Yhdysvaltain radiokanaville.  

## Kaupallinen menestys
”Elizabeth Taylor” nousi *The Life of a Showgirl* -albumin julkaisun jälkeen Billboard Global 200 -listan kolmannelle sijalle. Se nousi myös Yhdysvaltain Billboard Hot 100 -listan sijalle kolme. Suomessa ”Elizabeth Taylor” nousi singlelistan sijalle 13.

## Lähteet
Bricklandin metroasema

**Brickland** on suunnitteilla oleva asema Singaporen Mass Rapid Transit -metrojärjestelmän North South Linella (NSL), joka on tarkoitus avata vuonna 2034. Asema palvelee Choa Chu Kangin naapurustoa 8 sekä Pavilion Parkia ja Tengah Bricklandin aluetta. Aseman rakennustyöt alkavat vuoden 2026 alkupuolella.

## Lähteet
Nukkaitulehti

**Nukkaitulehti** (*Kalanchoë tomentosa*) on itulehtien sukuun kuuluva laji. Se on peräisin Madagaskarilta. Se kasvaa graniittikivien päällä kuivissa elinympäristöissä. Sen karvamainen lehtiä peittävä tiheä peite auttaa pidättämään vettä. Nukkaitulehti sopii huonekasviksi. Se tarvitsee paljon valoa.

## Lähteet

## Aiheesta muualla
* Laji.fi: Nukkaitulehti (''Kalanchoë tomentosa'')
* Global Biodiversity Information Facility (GBIF): Kalanchoe tomentosa
Sungei Kadutin metroasema

**Sungei Kadut** on suunnitteilla oleva asema Singaporen Mass Rapid Transit -metrojärjestelmän North South Linella (NSL) ja Downtown Linella (DTL), joka on tarkoitus avata vuonna 2035. Asema palvelee  JTC Corporationin ja Agri-Food Innovation Parkin tulevia teollisuushankkeita. Aseman rakennustyöt alkavat vuoden 2026 puolivälissä.

## Lähteet
Marine Holm-Johansson

**Marine Helena Holm-Johansson** (o.s. **Holm**; s. 23. maaliskuuta 1964 Helsinki) on suomalainen virkamies, joka on toiminut Ahvenanmaan valtionviraston maaherrana 1. huhtikuuta 2023 alkaen. Koulutukseltaan Holm-Johansson on oikeustieteen kandidaatti.

Holm-Johansson on toiminut aiemmin muun muassa Ahvenanmaan maakuntapäivien apulaismaakuntapäiväjohtajana ja Pohjoismaiden neuvoston Ahvenanmaan-valtuustokunnan notaarina sekä sihteerinä.

## Lähteet
Tomáš Galvas

**Tomaš Galvas** (s. 11. helmikuuta 2006 Zlin, Tšekki) on tšekkiläinen jääkiekkoilija. Galvas edustaa Tšekin Extraligassa pelaavaa Bílí Tygři Libereciä. Hänellä on sopimus joukkueen kanssa 2027–2028 loppuun saakka. Hänen kasvattajaseuransa on HC Olomouc. Hänen pelipaikkansa on puolustaja ja hänen kätisyytensä on vasen, 

Galvas on pelannut 113 Tšekin Extraligan runkosarjan ottelua. Näissä otteluissa hän on tehnyt 13 maalia ja 29 syöttöä eli yhteensä 42 tehopistettä. Galvas on pelannut seitsemän Tšekin Extraligan ylempien pudotuspelien ottelua ilman tehopisteitä. 

## Huomautukset

## Lähteet
Pyöröitulehti

**Pyöröitulehti** (*Kalanchoë nyikae*) on itulehtien sukuun kuuluva laji. Se on peräisin Itä-Afrikasta. Lehdet ovat ruskean ja vihreän sävyisiä. Niiden alapuoli on yläpuolta vaaleampi. Ne ovat enimmillään 8 cm pitkiä ja 7 cm leveitä. Varret ovat pystyjä ja ne ovat enimmillään 2 m korkeita. Kasvi kukkii keväällä. Kukkaa suojaa vihreä suojuslehti. Kukan sisin osa on kerman sävyinen, keltainen, vaaleanpunainen tai lohenpunainen ja ulompi osa on kerman sävyinen. Kasvi viihtyy huonekasvina hajavalossa ja hyvin vettä läpäisevässä kasvualustassa. Sitä voidaan lisätä paitsi siemenistä, myös jakamalla ja ottamalla lehti- tai varsipistokkaita.

## Lähteet

## Aiheesta muualla
* Laji.fi: Pyöröitulehti (''Kalanchoë nyikae'')
* UniProt: Taxonomy - ''Kalanchoe nyikae'' 
* Global Biodiversity Information Facility (GBIF): Kalanchoe nyikae
Life Is Strange: Reunion

**Life Is Strange: Reunion** on Deck Ninen kehittämä ja Square Enixin seikkailupeli, joka julkaistiin vuonna 2026. Peli julkaistiin PlayStation 5:lle, Windowsille ja Xbox Series X/S:lle 26. maaliskuuta 2026.

Peli on *[[Life Is Strange (pelisarja)|Life Is Strange]]* -pelisarjan viides pääpeli, ja toimii suorana jatko-osana *[[Life Is Strange: Double Exposure]]lle* (2026), jatkaen Max Caulfieldin tarinaa Caledonin yliopistossa ja kertoen tämän jälleennäkemisestä Chloe Pricen kanssa. Peli toimii myös lopetuksena Maxin ja Chloen tarinalle.

## Pelaaminen
*Life Is Strange: Reunion* on pelisarjan ensimmäinen peli, jossa on kaksi pelattavaa hahmoa: Max Caulfield ja Chloe Price. Max voi käyttää alkuperäisestä *[[Life Is Strange]]stä* (2015) tuttua kykyään kelata aikaa taaksepäin estääkseen tiettyjä tapahtumia tai muuttaakseen tekemiään valintoja sekä matkustaa lyhyeksi aikaa menneisyyteen pikakameralla otettujen valokuvien avulla. Voimaa voi kuitenkin tällä kertaa käyttää missä tahansa vaiheessa peliä tahansa, vaikka aikaa voikin kelata taaksepäin enintään muutamalla minuutilla, ja Max voi kelata aikaa kussakin paikassa vain niihin hetkiin, kun oli jo paikalla. Lisäksi, Chloen kyky ”puhua takaisin” () tekee paluun pelistä *[[Life Is Strange: Before the Storm]]* (2017). Chloe voi ”takaisin puhumisella” yrittää väitellä vcastustajiensa kanssa, ja samalla varmistaa Maxille pääsyn paikkoihin, joihin tämä ei omin avuin pääse.

## Tarina
Peli sijoittuu *Double Exposuren* tapahtumien jälkeen. Max Caulfield palaa Caledonin yliopiston kampukselle oltuaan viikonlopun poissa Lakeportista, vain huomatakseen, että sinne oli syttynyt koko kampuksen tuhoava tulipalo. Maxin yhdistettyä *Double Exposuren* lopussa kaksi aikajanaa toisiinsa, hän huomaa pystyvänsä jälleen käyttämään vanhaa ajanmanipulointikykyään, ja matkustaa valokuvan avulla ajassa taaksepäin kolme päivää ennen tulipaloa. Lisäksi, Max tapaa jälleen entisen parhaan ystävänsä, Chloe Pricen, jolla on muistoja kahdesta eri aikajanasta: toisessa hän oli elänyt tähän päivään ja toisessa kuollut 10 vuotta sitten. Chloe pyytää Maxin apua näiden muistojen tutkimisessa, ja auttaa samalla Maxiä tutkimaan syytä Caledonin tulipaloon.

## Ääninäyttelijät

## Lähteet

## Aiheesta muualla
* 
*
Razzakov

**Razzakov** () on kaupunki ja Leilekin piirin hallinnollinen keskus Batkenin alueella Kirgisiassa. Se sijaitsee Turkestanvuorten pohjoisrinteillä Kara-Suujoen varrella 130 kilometriä Batkenista länteen. Kaupungin pinta-ala on 294,02 neliökilometriä. Siellä oli arviolta 36&nbsp;008 asukasta vuonna 2025.

Paikkakunnasta tuli kaupunki vuonna 2001. Sen nimenä oli vuoteen 2022 saakka Isfana. Nykyinen nimi on annettu kirgisialaisen kommunistijohtajan Ishak Razzakovin mukaan. Entistä nimeä pidettiin sopimattomana, koska se on alkuperältään tadžikinkielinen.

Razzakovista on maantieyhteys Batkeniin. Kaupungissa on myös lentoasema. Asukkaiden pääelinkeino on maatalous. Lisäksi on rakennustarvike- ja pienteollisuutta.

## Lähteet

## Aiheesta muualla
* Kaupungin sivusto
Treetops Lodge

**Treetops Lodge** on kenialaisessa Aberdaren kansallispuistossa sijaitseva hotelli. Se sijaitsee Nairobista noin 160 km pohjoiseen Nyerin kaupungin lähistöllä. Hotelli on puinen ja kolmikerroksinen, ja katolla olevasta tarkkailupaikasta on näkymä suositulle eläinten juomapaikalle. Tarkkailupaikka sijaitsee puiden suojassa.

Alkujaan vieraiden odotettiin löytävän paikan päälle itsenäisesti, mutta sittemmin heille alettiin järjestää kuljetus Nyerissa sijaitsevasta Outspan Hotelista. Kuljetus Nyeristä oli käytäntönä jo ainakin vuonna 1968.

Vuonna 2020 hotelli sulkeutui yli vuodeksi, koska koronaviruspandemia pudotti Kenian turismista saamia tuloihin yli 90 %. Sekä Treetops Lodge että Outspan Hotel tulivat vuonna 2021 myyntiin.

## Historia

Hotellin perusti vuonna 1932 Eric Sherbrooke Walker. Hän rakennutti sen alun perin puumajan tapaan viikunapuuhun. Rakennustöitä vaikeuttivat alueen villieläimet, jotka ajoivat työmiehet usein pois työmaalta. Valmistumisen jälkeen Walker alkoi isännöidä hotellia vaimonsa kanssa. Alkujaan rakennuksessa oli tilaa vain kahdelle hengelle ja hotelli oli auki vieraille vain keskiviikkoisin. Vieraat olivat useimmiten White Highlandsin valkoihoisia uudisasukkaita, jotka halusivat tuoda vieraansa villieläimiä katsomaan. Vuosien kuluessa Walkerin oli kasvavan kysynnän vuoksi laajennettava hotellin aukioloaikoja.

Hotellissa vieraili säännöllisesti brittiläisiä ylimystön jäseniä, kuten Mountbatten-suvun jäseniä ja sittemmin prinsessan arvonimen saanut Marina. Kansainvälistä julkisuutta hotelli sai helmikuussa 1952, kun prinsessa Elisabet II sai siellä oleillessaan tiedon isänsä kuolemasta ja omasta kuningattareksi nousustaan. Brittiläisen ylimystön lisäksi hotellissa vieraili aikoinaan myös paljon julkisuuden henkilöitä.

Vuonna 1954 Mau Maut polttivat alkuperäisen hotellirakennuksen. Walker rakennutti tilalle suuremman rakennuksen, jossa oli tilaa 43 vieraalle. Vuonna 1968 hotellissa kävi 5000 vierasta vuodessa, ja suuren suosion vuoksi vieraat eivät saaneet viettää hotellissa yhtä yötä enempää.

Vuonna 1965 hotellin omistajuus siirtyi Kenya Hotels Limited -yritykselle.

## Lähteet

## Aiheesta muualla
Kalervo Kallion ateljee

**Kalervo Kallion ateljee** on Helsingissä Munkkiniemen läntisimmässä osassa,Tiilimäellä Ritokalliontiellä, sijaitseva rakennus, jonka arkkitehti Matti Hakuri on piirtänyt ja joka on valmistunut vuonna 1958 kuvanveistäjä Kalervo Kallion (1909–1969) asuin- ja ateljeerakennukseksi.

Uusi piirre tällaisessa ateljeetalossa on nouseva ja laskeva ja pyörivä lavahissi, jonka ansiosta taiteilijan ei tarvitse kiivetä tikapuille monumentteja työstäessään.

Kallio veisti talossa asuessaan mm. ilmailupatsaan Vaasaan ja C. G. E. Mannerheimin patsaan Mikkeliin.

Ateljeetaloa ylläpiti vuodesta 1974 lähtien valtiojohtoinen Kalervo Kallion Ateljeesäätiö, joka vuokrasi sitä taiteilijoille kolmeksi vuodeksi kerrallaan.

Vuoden 2024 lopussa Kalervo Kallion Ateljeesäätiö sulautettiin Suomen Taiteilijaseuran Ateljeesäätiöön, sillä näiden säätiöiden katsottiin toimivan samoissa puitteissa. Niiden hallitukset ja asiamies olivat identtiset, ja byrokraattisia päällekkäisyyksiä haluttiin poistaa. Suomen Taiteilijaseuran Ateljeesäätiö on kuitenkin ilmoittanut laittavansa talon myyntiin, mistä päätös tehtiin vain muutama kuukausi sulauttamisen jälkeen, alkukeväällä 2025. Säätiön asiamies Tuula Paalimäki sanoo, ettei olisi ajanut sulauttamista, jos olisi tiennyt talon menevän myyntiin. “Tämä ei hyvältä näytä”, hän totesi *[[Helsingin Sanomat|Helsingin Sanomille]]*.

Talon laittamista myyntiin perustellaan sillä, että Suomen Taiteilijaseuran Ateljeesäätiön talous on heikentynyt nopeasti. Talon myyntipäätös tehtiin muun toiminnan turvaamiseksi. Ateljeesäätiön mukaan kustannukset ovat nousseet, kulttuurialan rahoitusta on leikattu, lainarahan saamisen ehdot ovat tiukentuneet, ja säätiön muilla kiinteistöillä on korjausvelkaa.

Taloon on tehtiin putkiremontti ja muita korjauksia 2010-luvun puolivälissä, ja ne rahoitettiin myymällä pieni osa tontista.

## Lähteet
Ne Lintuizet

**Ne Lintuizet** on suomalainen, Tampereelta käsin toimiva folk-rock-yhtye, joka on perustettu vuonna 2023, laulaja-lauluntekijä Laura Moision aloitteesta.

Moision idea oli folk-yhtye, jossa moniääninen laulu olisi pääosassa: harmoniat ja stemmat. Mielessä hänellä oli muun muassa Crosby, Stills, Nash & Young sekä muutamat muut Yhdysvaltojen Länsirannikon esiintyjät, joilla laulu oli tasavertainen instrumentti muiden soitinten ohella.

Moisio lähetti sähköpostit Kärkkäiselle, Käpille ja Myllymäelle, jotka olivat heti innostuneita. Alun perin ajatuksena oli cover-versioita esittävä yhtye, mutta sitten jalostui idea “oikeasta yhtyeestä”, joka kirjoittaa omaa musiikkia. Tarkoituksena on tehdä “rouheaa ja maanläheistä” musiikkia, joka olisi antiteesi “suomalaisen valtavirtaisen iskelmäpopin puhtaaksi puleeratulle soinnille”.

Yhtyeen debyyttialbumi *Uusi huone* julkaistiin vuonna 2025. Se oli ehdokkaana Emma-palkinnon saajaksi vuonna 2026.

## Jäsenet
*Laura Moisio
*Kielo Kärkkäinen
*Pekko Käppi
*Lauri Myllymäki

## Diskografia
***Uusi huone**, Texicalli Records TEXCD 193, 2025.

## Lähteet
Luettelo sukellusveneiden upottamista aluksista toisen maailmansodan jälkeen

**Luettelo [[sukellusvene]]iden [[torpedo]]illa upottamista aluksista [[Toinen maailmansota|toisen maailmansodan]] jälkeen.**

Ensimmäisessä ja toisessa maailmansodassa monet alukset upposivat, kun niihin osuivat torpedot. Jälkimmäisessä sodassa näitä tapauksia oli sekä Atlantin että Tyynenmeren taisteluissa. Vuoden 1945 jälkeen torpedoja on käytetty konflikteissa erittäin harvoin, mikä tekee jokaisesta yksittäisestä tapauksesta hyvin poikkeuksellisen. Tekninen kehitys on lisännyt torpedojen tehokkuutta huomattavasti toisen maailmansodan jälkeen, joten torpedojen käytön väheneminen todennäköisesti heijastaa sodankäynnin vähenemistä lähes tasaveroisten vastustajien välillä.

## Lähteet
Göran Skytte

**Lars Göran Skytte** (13. maaliskuuta 1945 Malmö – 20. marraskuuta 2024 Malmö) oli ruotsalainen kirjailija ja toimittaja. Hän työskenteli *[[Arbetet]]*-lehdessä vuosina 1972–1983 ja *[[Aftonbladet]]issa* 1983–1986 sekä 1995–1999. Hän kirjoitti myös *[[Svenska Dagbladet]]iin* ja *[[Dagen]]iin*. Skytten uran tunnetuin artikkeli oli vuonna 1983 Ove Rainerin verokeinottelun paljastanut juttu, joka johti ministerin eroon. Hän voitti seuraavan vuoden Stora journalistpriset -toimittajapalkinnon. Vuonna 1986 Skytte aloitti SVT:llä *Rekordmagazinet*-ohjelman Jan Guilloun ja Annika Hagströmin kanssa, ja 1990-luvulla hänellä oli oma *Skytte*-ohjelma, jossa hän teki henkilöhaastatteluja.

Skytten lapsuudenystävä oli Mikael Wiehe, jonka orkesterissa hän soitti 1970-luvulla. Skytte kuoli pitkään sairasteltuaan 79-vuotiaana syksyllä 2024.
## Lähteet

## Aiheesta muualla